**Predare**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gândurile zdrenţuite

În băltoace se oglindesc,

Sub călduri dezlănţuite

De iubiri ce râncezesc.

Râncezesc sau ruginesc,

Cine să mai ştie, oare,

Dacǎ stau cam nefiresc

Sub un nor sau sub un soare?

Nu dorim să ,,coborâm”,

Cu toate cǎ viaţa cere,

În prozaic, în comun,

În plǎcere sau durere.

Într-un parc smălţat cu flori

Şi sub lună albǎ-nouă,

Vom simţi câţiva fiori

Botezaţi cu dor şi rouă.

Pure griji, verzi alergii,

Le-aruncăm cu drag pieirii

Inspiraţi de poezii,

Ne predăm tǎcuţi iubirii.